cyanic-selkie/wikianc huggingface dataset:
Լուի Վեստենենկ
Գործունեություն Սումատրայում
Վերադառնալով Նիդերլանդական Արևելահնդկաստան` Լուի վեստենենկը նշանակվել է Արևմտյան Սումատրայի Սուպայանգ քաղաքի կառավարիչ ։ 1906 թվականի մայիսի 30-ի հրամանագրով Արևմտյան Սումատրայի Ասահանի սուլթանը վարչականորեն սկսեց ենթարկվել Վեստենենկին ։ Այդ ժամանակահատվածում Վեստենենկն Արևելահնդկական շաբաթաթերթում գրել է հոդվածներ` նվիրված Ինդոնեզիայի կոկորդիլոսներին և Ֆորտ դե Կոկի երկրորդ տոնավաճառին։ Նույն 1907 թվականին նա ստացել է կառավարական շնորհակալագիր` իր մատուցած ծառայությունների համար ։ 1907 թվականին բռնկված հակահարկային ապստամբության ընթացքում Վեստենենկն Արևմտյան Սումատրայի Ագամի նահանգի տեսուչն էր և մեծ դերակատարում է ունեցել արևմտյան ափում անցկացված հարկային բարեփոխումների գործում ։ Հունիսի լույս 16-ի գիշերը Վեստենենկը և Ֆորտ դե Կոկի իր զորքը ղիմագրավել են մոտ 1.000-հոգանոց սպիտակազգեստ մոլեռանդների, որոնց թվում կային նաև կանայք։ Այդ գիշեր ամբոխը կատարել է 10 հաջողված հարձակում, ինչի արդյունքում սպանվել է 7 և վիրավորվել` 14 զինվորական։ Այդ իրադարձությունները նկարագրվել են լրագրող Շարլ Բուասեվենի «Արևադարձային Նիդերլանդներ» գրքում ։
1910 թվականին Վեստենենկը նշանակվել է Թանահ Դաթարի կառավարիչ,իսկ հունիսին ստացել է 4 մասվա արձակուրդ ։ Այդ արձակուրդի ընթացքում նա իր հետ Նիդերլանդներ է տարել երկու մալայացի ուսուցիչ և միջնորդել, որ նրանք առանց քննության կրթություն ստանան Դեյվենտերում ։ 1911 թվականին Վեստենենկը Ֆորտ վան դեր Կապելենում կազմակերպել է հանդիպում տեղական առաջնորդների հետ, որպեսզի նրանց հետ քննարկի ճորտական աշխատանքի դիմաց դրամական վարձատրման հարցը ։ 1913 թվականին նա Դեյվենտերում գտնվող Վաախ թանգարանի շենքում կազմակերպել է մինանգկաբաուների հին և ժամանակակից արվեստի իր հավաքածուում եղած նմուշների ցուցադրություն և Արևելահնդկաստանի պարբերականում հոդված է գրել նրանց լեզվի, երկրի և մշակույթի մասին ։
Հայաստանում և Անատոլիայում գլխավոր տեսուչ
Ըստ 1878 թվականի Բեռլինի պայմանագրի` Արևմտյան Հայաստանի տարածքում պետք է իրագործվեին բարենորոգումներ ։ Ռուս դիվանագետ Անդրեյ Մանդելշտամը մշակել էր հայկական նահանգներից մեկ միասնական մարզի ստեղծում, որի կառավարիչը պետք է լիներ օսմանահպատակ քրիստոնեա կամ եվրոպական երկրներից մեկի ներկայացուցիչ, սակայն հետագայում որոշվեց ստեղծել երկու մարզ ։ Ի տարբերություն նախնական` 1913 թվականին համաձայնեցված տարբերակի, վերջնականում հայկական մարզերին միացված էին թողնվել նաև մահմեդական` քուրդ, թուրք, արաբ մեծամասնությամբ գավառներ, ինչը հետագայում կաորղ էր օգտագործվել դրանց ժողովրդագրական հավասարակշռությունը ոչ հօգուտ հայերի օգտագործելուն։
1914 թվականին, երբ Վեստենենկը Նիդերլանդներում արձակուրդի էր, նրան նշանակեցին Հայաստանում և Անատոլիայում գլխավոր տեսուչ։ 1914 թվականի ապրիլի 19-ին Վեստենենկը նիդերլանդական արքունիքում օսմանյան ներկայացուցչի ներկայությամբ իմացել է, որ նշանակվելու է գլխավոր տեսուչ ։ Դրա հաջորդ շաբաթ Վեստենենկը մեկնել է Կոստանդնուպոլիս, որպեսզի բանակցություններ վարի օսմանյան կառավարության հետ ։ Նա գերմանական շոգեքարշով Կոստանդնուպոլիս է հասել հունիսի 29-ին` իր կնոջ հետ ։
Վեստենենկը հիմնականում օգտվում էր Գերմանիայի, Ավստրո-Հունգարիայի և ԱՄՆ-ի դեսպանությունների տրամադրած կապերից։ Գերմանական դեսպանությունը կարող էր առավել հարուստ տեղեկություններ տրամադրել, քանի որ Գերմանիան ուներ գործակալների և հյուպատոսների ցանց ամբողջ Օսմանյան կայսրությունում։ Վեստենենկի առաքելությունը ձախողվեց, քանի որ օսմանյան իշխանություններն ամեն կերպ խոչընդոտում էին նրան, իսկ շուտով բռնկվեց Առաջին աշխարհամարտը։ Ոչ միայն ձախողվեց բարենորոգումների ծրագիրը, այլ նաև` սկսվեց Հայոց ցեղասպանությունը։ Վեստենենկը 1914 թվականի սեպտեմբերին վերադարձել է Դեյվենտեր ։
Վերջին տարիներ
Նիդերլանդական Արևելահնդկաստան վերադառնալուց հետո Վեստենենկը նշանակվել է Բենկուլուի կառավարիչ ։ Ժամանելիս նրանց տանող լաստանավը խորտակվել է և Վեստենենկի կինը դեմքի վնասվածք է ստացել, իսկ նրանց գույքը` խորտակվել է ։ Վեստենենկի նախորդի օրոք նահանգում իշխանությունը փաստացի պատկանում էր Հաջի Մուհամադին։ Ստանձնելով կառավարչի պաշտոնը` Վեստենենկը վերջ է դրել նրա իշխանությանը ։ Բենկուլուում և ողջ Արևմտյան Սումատրայում Վեստենենկը խորապես զբաղվում էր հնությունների ուսումնասիրությամբ և գաղութացման խնդիրներով ։
1917 թվականին Վեստենենկը դարձել է Նիդերլանդական Արևելահնդկաստանի Ժողովրդական խորհրդարանի պատգամավորության թեկնածու և 1919 թվականին ընտրվել է պատգամավոր, սակայն 1920 թվականի մայիսին հրաժարվել է այդ պաշտոնից  ։ Նույն թվականի փետրվարին նա նշանակվել է Պալեմբանգի կառավարիչ և 1920 թվականի ավարտին դարձել է Նիդերլանդական Արևելահնդկաստանի Խորհրդի անդամ ։ 1921 թվականի փետրվարի 2-ին նա նշանակվել է Սումատրայի Արևելյան ափի կառավարիչ ։ Փետրվարի 25-ին տեղի է ունեցել լիազորությունների հանձնման պաշտոնական արարողությունը, որին ներկա էին նաև տեղաբնիկների ներկայացուցիչները։ Արարողության ընթացքում Վեստենենկը նշել է, որ դադարելու է տեղաբնիկների իրավունքների և ավանդույթների ոտնահարումը ու ինքը հետևելու է օրենքի և կարգ ու կանոնի իրագործմանը ։ 1922 թվականի ապրիլին նա «Արքայադուստր Յուլիանա» շոգենավով մեկնել է Նիդերլանդներ և նույն թվականի հոկտեմբերին նույն նավով վերադարձել է Բելավան ։ 1922 թվականի օգոստոսի 31-ին նա դարձել է Նիդերլանդական առյուծի շքանշանի ասպետ, իսկ 1924 թվականի հուլիսին` դարձել է Նիդերլանդական Արևելահնդկաստանի Խորհրդի անդամ ։ Նույն թվականի հունիսին նա վարակվել էր գրիպով, ինչի պատճառով ի վիճակի չէր լիարժեք կատարել իր պարտականությունները ։ Նույն թվականի վերջին նա հրաժարվել է Արևելյան Սումատրայի կառավարչի, իսկ 1925 թվականի նոյեմբերի 9-ին` նաև Նիդերլանդական Արևելահնդկաստանի Խորհրդի պատգամավորի պաշտոնից ։ 1925 թվականի օգոստոսին նա մեկնել է Նիդերլանդներ` եռամսյա արձակուրդի ։ Պաշտոնաթողությունից հետո Վեստենենկի գործունեությունն արժանացել է դրվատանքի ։
Նիդերլանդներ վերադառնալուց հետո Վեստենենկն աշխատել է որպես ուսանողների խորհրդատու` հնդկագիտության բաժանմունքում։ Սակայն այդ աշխատանքը նրան չէր գոհացնում, քանի որ նա չէր կիսում Արևելահնդկաստանի ինքնավարության վերաբերյալ ուսանողների ոգևորությունը։ Նա որպես խորհրդատու է աշխատել Գաղութների նախարարությունում և գրել է հոդվածներ ու գիրք` «Որտեղ մարդն ու վագրը հարևաններ են», որի մեջ պատմել է Արևմտյան Սումատրայում իր կյանքի մասին։ 1930 թվականի ապրիլին բրիտանական կառավարությունը Վեստենենկին խնդրել է մեկնել Երուսաղեմ և ուսումնասիրել հրեաների և արաբների վատ հարաբերությունների պատճառները, սակայն Վեստենենկը մահացել է 1930 թվականի մայիսի 2-ին Հաագայի կաթոլիկ հիվանդանոցում` 58 տարեկան հասակում։ Նա հիվանդանոց էր ընդունվել թեթև վիրահատության համար, սակայն մահացել է թոքերի վարակումից ։ Նրան պատիվներով դիակիզել են Վեստերֆելդի գերեզմանոցում ։
Վեստենենկ և Կուպեյրուս
Լուի Կուպեյրուսը Վեստենենկի մասին գրել է.
Ես մեծ ցանկություն ունեմ նկարագրելու ինձ հյուրընկալողին։ Վախենում եմ, թե կլինեմ անհամեստ, քանի որ պարոն Վեստենենկի մասին արդեն շատ է խոսվել։ Իմ ընթերցողը կհիշի, թե ինչպես է այս պետծառայողը, ով փարթամորեն խոսում է մալայերեն, խորությամբ ըմբռնում է մալայական հոգին, ով սկսել է պետծառայողի իր ուղին Բորնեոյում որպես տեսուչ, անցնելով տարբեր փուլերով և հասնելով Սումատրայի Արևելյան ափի կառավարչի պաշտոնին, սեր է վայելել ոչ միայն բուն Սումատրայում, այլ նաև` Բենկուլուում, Պալեմբանգում, Պադանգում, Դելիում, և այլևս գաղտնիք չէ, որ 14 թվականին նրան առաջարկվել է դառնալ Անատոլիայի, Հայաստանի գլխավոր տեսուչ։ Նա արդեն Կոստանդնուպոլսում էր, արդեն դժվարին աշխատանք էր տանում Էնվեր փաշայի գլխավորած նախարարների խորհրդի ու թուրքական կառավարության հետ, նրանց առջև ամուր կանգնելով մահմեդական և քրիստոնյա ժողովուրդների իրավահավասարության հարցում, երբ բռնկվեց պատերազմը և անկախ տեսուչների աշխատանքը ցավալիորեն սահմանափակվեց։ Պարոն Վեստենենկն արդեն մեկնել էր դեպի Էրզրում։ Ես հարգում եմ ինձ հյուրընկալողի համեստությունը։ Եվ տեղին չէ նաև շեշտել մեր երկրի համար այն պատվաբերր պահը, որ Ռուսաստանը և այլ տերությունները խնդրել են հոլանդացուն լուծել հայկական փշոտ խնդիրները։ Ես միայն ուզում եմ վստահեցնել, որ երբ պարոն Վեստենենկն ինձ պատմում է Սումատրայի մասին` ես ծայրաստիճան հետաքրքրված եմ լինում և ժամերը թռչում են։ Արևելահնդկաստանի բարձրաստիճան պաշտոնյայի կյանքը ծայրահեղ զբաղված է, պաշտոնական, ներկայացուցչական և ես առավել ևս գնահատում եմ այն, որ պարոն Վեստենենկը ժամանակ է գտնում տեղեկացնելու իր հետաքրքրասեր հյուրին։
Զոլոտկովո (այլ կիրառումներ)
Զոլոտկովո, կարող է վերաբերել՝
Եղանակի ծառայություն
Կատեգորիա:Օդերևութաբանություն
Ռոնա Միտրա
Ռոնա Նատաշա Միտրան (Rhona Natasha Mitra, ),  բրիտանական դերասանուհի է, երգչուհի և մոդել։ Նա մարմնավորել է Սոնյայի դերը «Ուրիշ աշխարհ. Լիկանների ապստամբությունը» ֆիլմում։
Ծանոթագրություններ
Կատեգորիա:Հոլիվուդյան դերասաններ Կատեգորիա:Անգլիացի դերասանուհիներ Կատեգորիա:1976 ծնունդներ Կատեգորիա:Օգոստոսի 9 ծնունդներ Կատեգորիա:Անգլիացի երգչուհիներ Կատեգորիա:Անգլիացի մոդելներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Միջազգային ուսանողական փառատոն Թրոնդհեյմում (ISFiT)
«ISFiT»-ը (վերծանվում է որպես «International Student Festival in Trondheim») (հայերեն՝ «Միջազգային ուսանողական փառատոն Թրոնդհեյմում») աշխարհի՝ թեմատիկ ֆոկուս ունեցող ամենամեծ ուսանողական փառատոնն է ։ Փառատոնին մասնակցում է շուրջ 450 ուսանող ամբողջ աշխարհից ։ Յուրաքանչյուր հաջորդ տարին կազմակերպվող փառատոնի թեմաները տարբեր են, սակայն մշտապես կապված են միջազգային նշանակություն ունեցող սոցիալական և քաղաքական հիմնախնդիրների հետ։
ISFiT-ի սահմանած նպատակն է՝ դառնալ քննարկումների և բանավեճերի վայր, հարթակ, որտեղ ծնվում են գաղափարներ, հիմնվում ընկերություններ և քաղվում արժեքավոր դասեր : Փառատոնը նպատակ է հետապնդում խթանել ոգեշնչել ուսանողներին և դառնալ մեկնակետ նրանց միջազգային համագործակցության հարցում։ ISFiT-ը շահույթ չհետապնդող փառատոն է ։
ISFiT-ի մասնակիցները մասնակցում են տարբեր վորքշոփերի, որոնցից յուրաքանչյուրը տարբեր կերպ ընդգծում է փառատոնի հիմնական թեման։ Կազմակերպվում են զանազան դասախոսություններ և հանդիպումներ, որոնց ընթացքում միջազգային հանրույթում հանրահայտ բանախոսներ իրենց մտքերով կիսվում են մասնակիցների և ներկաների հետ։
ISFiT-ը 1990 թվականից ի վեր կազմակերպվում է յուրաքանչյուր երկրորդ տարին Նորվեգիայի Թրոնդհեյմ քաղաքում։ Փառատոնը կազմակերպվում է ավելի քան 450 ուսանողների կամավորական աշխատանքի արդյունքում։
Պատմություն
Թրոնդհեյմում Միջազգային ուսանողական փառատոնը կազմակերպելու գաղափարը ծնվել է 1988 թվականին։ Գաղափարի հիմնական նպատակն էր իր շուրջ հավաքել ուսանողների աշխարհի տարբեր երկրներից՝ փառատոն-կոնֆերանսի շրջանակներում ։
ISFiT 1990-ի թեման էր «Փոփոխվող Եվրոպա. որո՞նք են ուսանողների և համալսարանների դերն ու պատասխանատվությունը»՝ այն ժամանակ արդի մի թեմա, որի ուշադրության կենտրոնում փառատոնից կարճ ժամանակ առաջ տեղի ունեցած Բեռլինի պատի փլուզումն էր։ Գրո Հարլեմ Բրունդտլանդը հայտարարեց փառատոնի մեկնարկը։ 375 ուսանողներին ամբողջ Եվրոպայից դեպի Թրոնդհեյմ տեղափոխելու համար ISFiT-ը տրամադրեց գնացքի 2 երթուղի՝ մեկը Բուդապեշտից, մյուսը՝ Փարիզից։ Մասնակիցներից շատերի համար դա առաջին ճամփորդությունն էր Երկաթե վարագույրից այնկողմ։
1992 թ. ISFiT-ի անունն արդեն հայտնի էր ամբողջ աշխարհում։ Ուսանողների կողմից 4300-ից ավելի դիմում-հայտեր էին ստացվում Թրոնդհեյմում։ Այդ տարվա փառատոնի բացումը արեց Նորվեգիայի կրթության և հետազոտության նախարար Գուդմունդ Հերնեսը։
1997 թ. առաջին անգամ ներկայացվեցին «Երկխոսության խմբերը»։ «Երկխոսության խմբերի» շրջանակներում հնարավորություն տրվեց կոնֆլիկտի տարբեր կողմերից ժամանած մասնակիցներին կիսվել իրենց փորձով և չեզոք գոտում քննարկել կոնֆլիկտի հնարավոր լուծումները։
1999 թ. առաջին անգամ հանձնվեց Խաղաղության ուսանողական մրցանակը։ Այն ժամանակից ի վեր, ամեն երկրորդ տարին մրցանակը հանձնվում է բոլոր նորվեգացի ուսանողների անունից։ Անտերո Բենեդիտո դա Սիլվան` ծագումով Արևելյան Թիմորից, առաջինն էր, ով ստացավ այդ մրցանակը՝ Ինդոնեզիայի կողմից Արևելյան Թիմորի պաշարման դեմ իր ոչ բռնի պայքարի համար։
Բազմաթիվ համաշխարհային դեմքեր են մասնակցել ISFiT-ին՝ բանախոսների թվում ներառելով այնպիսի մարդկանց, ինչպիսիք են Առողջապահության համաշխարհային կազմակերպության նախկին տնօրեն Խոսե Ռամոս-Հորթան, Վանգարի Մաաթաին [6]  [6]  [6]  [6]  [6]  [6]  [6] , Դեսմոնդ Տուտուն  [7]  [7]  [7]  [7]  [7]  [7]  [7]  , Բեթի Վիլիամսը  [8]  [8]  [8]  [8]  [8]  [8]  [8]   և Շիրին Էբադին  [9]  [9]  [9]  [9]  [9]  [9]  [9]  : Վիդեո-կոնֆերանսի միջոցով մասնակցել է նաև ԱՄՆ նախկին նախագահ Բիլ Քլինթոնը  [10]  [10]  [10]  [10]  [10]  [10]  [10]  :
2003 թ.-ից սկսած՝ փառատոնին ամեն անգամ մասնակցում են ուսանողներ աշխարհի ավելի քանի 100 երկրներից ։
Մշակութային ծրագիր
ISFiT-ը փառատոնի և կոնֆերանսի համադրություն է և 1990 թ.-ից մշտապես ներառել է բազմաթիվ մշակութային միջոցառումներ։ ISFiT-ը միջազգային փառատոն է և հանդիպման վայր. հենց սրանով է պայմանավորված մշակութային միջոցառումների կարևորությունը։ Մշակութային ծրագիրը ստեղծում է հարթակ, որտեղ մասնակիցները հնարավորություն են ստանում կոտրել մշակութային խոչընդոտներն իրենց միջև։ ISFiT-ի ընթացքում ուսանողները մասնակցում են տարբեր համերգների, ներկա են գտնվում բեմականացումների։ Մասնակիցների համար կազմակերպվում են նաև բացման և փակման, ինչպես նաև Խաղաղության ուսանողական մրցանակի հանձնման արարողությունները։
ISFiT-ի ընթացքում մասնակիցներին առաջարկվում է համերգների մեծ բազմազանություն, որոնցից որոշներն անց են կացվում Ուսանողական կենտրոնում, իսկ որոշները՝ այլ վայրերում, ինչպես օրինակ՝ Նիդարոս տաճարում։
ISFiT-ի նպատակն է դառնալ հարթակ, որտեղ «այսօրվա առաջնորդները հանդիպում են վաղվա առաջնորդներին» ։ Փառատոնի ընթացքում մի քանի պլենար նիստեր են անցկացվում, որոնց ընթացքում մասնակիցները լսում են տարբեր թեմաներով ելույթներ, սովորում են, քննարկում համաշխարհային խնդիրները և լսելի դարձնում իրենց ձայնը։
Վորքշոփեր
Վորքշոփերն անցկացվում են 20-30 հոգանոց փոքր խմբերով՝ յուրաքանչյուրում ներառելով մասնակիցներ տարբեր երկրներից։ Վորքշոփերի ընթացքում, փոքր խմբերի մասնակիցները նոր գիտելիքներ են ձեռք բերում վորքշոփերի նեղ թեմաների, ինչպես նաև մշակութային ընդհանրությունների ու տարբերությունների վերաբերյալ՝ տարաբնույթ մեթոդներով։ Վորքշոփերը նաև հնարավորություն են տալիս հրավիրել հայտնի և բանիմաց մարդկանց ամբողջ աշխարհից՝ քննարկումներ և բանավեճեր անցկացնելու նպատակով։
Ուսանողական խաղաղության մրցանակ
Ուսանողական խաղաղության մրցանակը յուրաքանչյուր երկրորդ տարին հանձնվում է ուսանողի կամ ուսանողական կազմակերպության, որը նշանակալի ներդրում է ունեցել խաղաղաշինության և մարդու իրավունքների խթանման գործում։ Մրցանակը շնորհվում է բոլոր նորվեգացի ուսանողների անունից, և կազմակերպվում է Ուսանողական խաղաղության մրցանակի քարտուղարության կողմից, որը ISFiT կազմակերպության մաս է, և որը ստեղծում է թեկնածուների առաջադրման ազգային հանձնաժողով՝ կազմված Նորվեգիայի համալսարանների և քոլեջների ներկայացուցիչներից, ինչպես նաև Խաղաղության մրցանակի անկախ հանձնաժողով, որը և շնորհում է մրցանակը։ Մրցանակի հանձնման արարողությունը տեղի ունենում ISFiT-ի ընթացքում և փառատոնի ամենակարևոր մասերից է։
Երկխոսության խմբեր
Երկխոսության խմբերը նախաձեռնություն է՝ ուղղված գործնական խաղաղաշինությանը։ Խմբերում ներառվում են կոնֆլիկտի տարբեր կողմերից ուսանողներ, ովքեր հանդիպում են հավասար պայմաններում, փոխանակվում են իրենց փորձով և երկխոսում։
1997 թ.-ից սկսած՝ երկխոսության խմբերում ներառվել են մասնակիցներ հետևյալ երկրներից և վարչատարածքային միավորներից՝ Հարավային Աֆրիկա, Գվատեմալա, Իռլանդիա, Կոլումբիա, Կոսովո, Ռուանդա, Քաշմիր, Իսրայել, Պաղեստին, Շրի-Լանկա, Բալկանյան թերակղզի, Ռուսաստան/Չեչնիա, Իրան/ԱՄՆ, Եթովպիա/Էրիթրեա, Սուդան, Հայաստան/Ադրբեջան, Մեծ լճերի շրջան (Ռուանդա, Բուրունդի, Ուգանդա և Կոնգո), Վրաստան/Աբխազիա և Կիպրոս։
Երկխոսության խմբերի առաջնորդներն ու ֆասիլիտատորները նորվեգացի ուսանողներ են, ովքեր ունեն տեսական և փորձնական հմտություններ և կարողանում են կիրառել երկխոսությունը՝ որպես կառուցողական հաղորդակցության և կոնֆլիկտի կարգավորման հասնելու գործիք։ Խմբի աշխատանքներում ներգրավված են նաև արտաքին փորձագետներ և մասնագետ-միջնորդներ։
Հայաստանը ISFiT-ում
ISFiT միջազգային փառատոնին Հայաստանը տարբեր տարիների տարբեր քանակի ներկայացվածություն է ունեցել։ Ռեկորդային ակտիվություն է գրանցվել 2017-ի փառատոնին դիմում ներկայացրած ուսանողների (140-ից ավելի դիմորդ), ինչպես նաև մասնակցության հրավեր ստացած (10-ից ավելի) ուսանողների թվերով։
Հայաստանում գործում է ISFiT-ի ոչ պաշտոնական համայնք՝ կազմված նախկինում մասնակցած ուսանողներից։
Արտաքին հղումներ
Կատեգորիա:Փառատոներ
Զոլոտուխա (այլ կիրառումներ)
Զոլոտուխա, կարող է վերաբերել՝
Հին Խրխափոր գյուղատեղի
Հին Խրխափոր գյուղատեղի, նախկին հայկական բնակավայր, ներկայում լքված գյուղատեղի Արցախի Հանրապետության Շահումյանի շրջանի Խարխափուտ գյուղի մոտ ։ 1992 թվականից գտնվում է Ադրբեջանի զինված ուժերի վերահսկողության ներքո ։
Աշխարհագրություն
Գյուղատեղին գտնվում է անտառապատ լեռներով շրջապատված ձորալանջի աջ կողմում։ Խարխափուտ գյուղից հեռու է մոտավորապես 3․2 կմ դեպի հարավ, Մանդուռա հանգիստ անունով հայտնի գերեզմանոցից՝ 0․4 կմ հեռու։ Ծովի մակարդակից բարձր է մոտավորապես 1063 մ ։
Պատմություն
Բնակավայրը ամայացել է 19-րդ դարի վերջերին։ Բնակիչները բնակություն հաստատելու նպատակով տեղափոխվել են փոքր ինչ հեռու գտնվող Խարխափուտ գյուղ ։
Մինչև 1991-1994 թվականներին տեղի ունեցած Արցախյան ազատամարտը՝ գյուղատեղիի տարածքում պահպանվել էին տների, կիսավեր եկեղեցու և գերեզմանոցի ավերակներ ։
Պատմամշակութային հուշարձաններ
Մինչև 1992 թվականը գյուղատեղիի տարածքում պահպանվել էին մի շարք հայկական պատմամշակութային հուշարձանների, այդ թվում՝ եկեղեցու և գերեզմանոցի ավերակներ ։
Հին Խրխափորի եկեղեցին կառուցվել է 1659 թվականին։ Եկեղեցու անվան վերաբերյալ տեղեկություններ կան 1841 և 1842 թվականների արձանագրություններում, որտեղ այն ներկայացվում է Սուրբ Գևորգ եկեղեցի անվամբ  ։ Ճարտարապետական տեսակետից այն միանավ հորինվածքով, թաղածածկ կառույց է։ Կառուցված է եղել մեծամասամբ անմշակ քարով և կրաշաղախով։ Որմնասյուները, թաղակիր կամարներն ու անկյունաքարերի մի մասը կառուցված էին սրբատաշ քարով։ Ունեցել է 15 x 5,2 մ արտաքին չափեր։ Միակ մուտքն արևմտյան ճակատից է։ Պատերին ագուցված են եղել խաչքարեր և տապանաքարեր, ինչպես նաև առկա են եղել հայատառ արձանագրություններ։ Արձանագրություններ են եղել եկեղեցու խորանի հյուսիսային կողմում գտնվող թաղի ոտքի սրբատաշ քարին (4 տող գրություն), խորանի հարավային կողմի քիվանման սրբատաշ կամարի ոտքի կենտրոնում (մարդու քանդակ, 13 տող գրություն)։ Խաչքարեր են ագուցված եղել եկեղեցու հյուսիսային որմնասյանը (5 տող գրությամբ), հարավային որմնասյանը (9 տող գրությամբ), եկեղեցու խորանի մեջ՝ պատուհանի մոտ (3 տող գրությամբ), եկեղեցու խորանի մեջ (6 տող գրությամբ), եկեղեցու ներսում (պահպանված 1 բառ գրությամբ)։ Եկեղեցու հյուսիսային պատին ագուցված է եղել նաև տապանաքար, որի կողին պահպանվել էր 3 տող արձանագրություն   ։
Գերեզմանոցը գտնվում էր եկեղեցու հարավային կողմում և իրենից ներկայացնում էր խիտ թաղումներով տարածք։ Առկա էին 16-ից 19-րդ դարերով թվագրվող բազմաթիվ տապանաքարեր։ Դրանց մի մասը անարձանագիր էին, պատրաստված անմշակ քարով։ 1980-ական թվականների ուսումնասիրությունների ժամանակ հայտնաբերվել էին նաև 19-րդ դարով թվագրվող մի շարք սրբատաշ, ուղղանկյունաձև տապանաքարեր  ։
Ծանոթագրություններ
Կատեգորիա:Շահումյանի շրջանի բնակավայրեր Կատեգորիա:Խարխափուտ
Արդարության լեդի
Արդարության լեդի կամ Յուստիցիա, դատական համակարգերում բարոյական ուժի այլաբանական անձնավորումն է ։ Նրա աչքերը հիմնականում կապված են լինում, ձեռքերում նա հիմնականում բռնած է ունենում կշեռք և սուր։ Հաճախ հանդես է գալիս Պրուդենսիա յի հետ միասին։ Արդարության լեդին ծագում է անտիկ հռոմեական արվեստի մեջ արդարության մարմնավորում Յուստիցիայից (նաև՝ Ջուստիտիա, Իվստիտիա կամ Իուստիտիա,, Justice) , որը հունական դիցարանում համարժեք է Դիկեին։
Յուստիցիա աստվածուհի
Արդարության լեդին ծագում է Յուստիցիայից, որը հռոմեական դիցաբանության մեջ արդարության աստվածուհին էր։ Յուստիցիան ներկայացվել է Օգոստոս կայսեր կողմից, և հետևաբար հռոմեական դիցարանում շատ հին աստվածություն չէ։ Յուստիցիան դարձել էր արդադատության առաքինության սիմվոլ, իսկ Տիբերիոս կայսեր կողմից կառուցվեց Յուստիցիայի տաճարը Հռոմում ։ Այս ամենի արդյունքում ցանկացած կայսր ցանկանում էր իր իշխանությունը ասոցացնել նրա աստվածության հետ․ Վեսպասիանոս կայսրը հատել է դրամներ, որոնց վրա պատկերված էր գահի վրա նստած աստվածուհին, իսկ դրամի վրա գրված էր «Iustitia Augusta»։ Նրանից հետո շատ այլ կայսրեր նույնպես օգտագործեցին այս պատկերը՝ իրենց արդարության պահապաններ ներկայացնելու համար։ Չնայած նրան, որ այն պաշտոնապես համարվում էր աստվածուհի և ուներ իր սեփական տաճարը և պաշտամունքի սրբավայրը Հռոմում, թվում է, որ ի սկզբանե այն ավելի շատ եղել է գեղարվեստական խորհրդանշական մարմնավորում, քան կրոնական իրական աստվածություն ։
Կշեռք
Արդարության լեդին հաճախ պատկերված է մի շարք կշեռքներով, որոնք նա բռնել է մի ձեռքով և որոնց վրա նա չափում է գործի թեր և դեմ կողմերը։ Հունական Դիկե աստվածուհի հաճախ պատկերվում է իր ձեռքում խահած մի քանի կշեռք։ Կշեռքները ներկայացնում են ապացույցների «կշռումը»։ Կշեռքները նաև չունեն հիմք, ինչը ցույց է տալիս, որ ապացույցները պիտի արդար «կշռվեն»։
Կապված աչքեր
Սկսած 16-րդ դարից Արդարության լեդին հաճախ պատկերված է եղել կապած աչքերով։ Աչքի կապածությունը խորհրդանշում է անկողմնակալությունը, իդեալը, որի համաձայն արդարադատությունը պետք է կիրառվի անկախ հարստությունից, իշխանությունից կամ այլ կարգավիճակից։ Ամենավաղ հռոմեական մետաղադրամների վրա Յուստիցիան պատկերված էր մի ձեռքին սուր, իսկ մյուսին՝ կշեռք, բայց բաց աչքերով ։ Յուստիցիան միայն 16-րդ դարի կեսերից սկսած է սովորաբար ներկայացվում էր որպես կույր։ Կույր Յուստիցիայի առաջին հայտնի պատկերումը Հանս Գիենգ ի կողմից 1543 թվականին ստեղծված Հերեխթիգքեյթսբրունենի (Արդարության շատրվան) արձանն է, որը գտնվում է Բեռնում ։
Սուր
Սուրը մարմնավորում էր իշխանությունը հին ժամանակներում և փոխանցում էր այն գաղափարը, որ արդարադատությունը կարող է լինել արագ և վերջնական ։
Տոգա
Հունահռոմեական հագուստը խորհրդանշում է արդարությունը մարմնավորող փիլիսոփայական կեցվածքի կարգավիճակը ։
Համակարգչային համակրգում
Unicode 4.1.0-ի տարբերակը սահմանել է U+2696 կոդային խորհրդանիշը, որը կարող է օգտագործվել արդարադատության կշեռքը ներկայացնելու համար (արդյունք՝ ⚖) :
Զինանշաններ
Արդարության լեդին և նրա այլ սիմվոլներ օգտագործվում են զինանշանների վրա, հատկապես՝ իրավական պետական հաստատությունների զինանշանների վրա։
Արտաքին հղումներ
Կատեգորիա:Հռոմեական դիցարանի աստվածուհիներ Կատեգորիա:Իրավունք Կատեգորիա:Արդարություն Կատեգորիա:Իրավունքի պատմություն Կատեգորիա:Խորհրդանիշներ
Բարատովկա (գյուղ, Սնիգիրյովկայի շրջան)
2001 թվականի տվյալներով Բարատովկա գյուղում բնակվում էր 1 088 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Սնիգիրյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1864 թվականին հիմնադրված բնակավայրեր
(7328) Կազանովա
(7328) Կազանովա (Casanova), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 20-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,567284 ա. մ., առավելագույնը մոտենում է 2,0882 ա. մ. հեռավորության վրա և հեռանում 3,0464 ա. մ. ։ Արեգակի շուրջ մեկ ամբողջական պտույտ է կատարում 1502,48 երկրային օրվա ընթացքում, իր ուղեծրով շարժվելով միջինում 0,239604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,67° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մատրոնալիաներ
Մատրոնալիաներ (Matronalia), հին հռոմեական տոնակատարություն Յունոնա աստվածուհու պատվին. նշվել է ամուսնացած կանանց կողմից ամեն տարի մարտի 1-ին։
Մատրոնալիաներին մասնակցում էին միայն մատրոնաները՝ հարգելի ամուսնացած կանայք, որոնք օրենքով ամուսնացած էին. ստրկուհիների մասնակցությոնը արգելվում էր։ Մինչև հռոմեական օրացույցի բարեփոխումը այս տոնը համընկնում էր հռոմեական Նոր Տարվա հետ։ Կանայք նվերներ էին ստանում իրենց ամուսիններից ու դուստրերից. նրանք նաև ճաշ էին պատրաստում ստրուկների համար, որոնց համար այդ օրը ոչ աշխատանքային էր։
Քեյն Բրաուն
Քեյն Բրաուն (Kane Brown, ), ամերիկացի երգիչ, հեղինակ-կատարող։ «Էյ Սի Էմ» և «Սի Էմ» մրցանակների հավակնորդ՝ ամենալավ վոկալիստ և ամենալավ վիդեո կատեգորիաներում ։ Նրա «What Ifs» դեբյուտային ալբոմի երգը զբաղեցրեց առաջին հորիզոնականը՝ «ամերիկյան քանթրիի հնգյակում», իսկ երգիչը 2017 թվականի հոկտեմբերին դարձավ պատմության մեջ առաջինը, միաժամանակ առաջին հիթեր ունեցողը իր երկրի բոլոր հինգ հիթերի շարքում՝ Երկրի Հոթ երգեր, Երկրի ռոտացիա, Երկրի արժեքավոր երգեր և Երկրի հիթային երգեր ալբոմներում ։
Մատրոնալիաներ
Կատեգորիա:Հին Հռոմի տոներ Կատեգորիա:Կրոնը Հին Հռոմում
Քեյն Բրաուն
Կենսագրություն
Ծնվել է 1993 թվայանի հոկտեմբերի 21-ին Ամերիկայի Միացյալ Նահանգներում։ Ամբողջական անունը Քեյն Ալլեն Բրաուն է  ։ Նա ունի խառը ռասայական ծագում։ Նրա հայրը մասամբ սևամորթ է և մասամբ հնդկացի-չերոկի, իսկ մայրը սպիտակամորթ է   ։
Արտաքին հղումներ
Կատեգորիա:Ամերիկացի երգիչ-երգահաններ Կատեգորիա:21-րդ դարի ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժիշտներ
Ալաղայա-կարաչանլու
Ալաղայա-կարաչանլու, գյուղ Ելիզավետպոլի նահանգի Զանգեզուրի գավառում։
1886 թ.-ին ուներ 187 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Զինեդին Մաշաշ
Զինեդին Մաշաշ (Zinédine Machach, ), ֆրանսիացի պրոֆեսիոնալ ֆուտբոլիստ։ Ներկայումս Նապոլիից վարձավճարով հանդես է գալիս Կարպիի կազմում։ Խաղում է կենտրոնական կիսապաշտպանի դիրքում ։
Թուլուզ
Մաշաշը հանդես է եկել Կանի, Մարսելի ակադեմիաներում։ 2014 թվականին միացել է Թուլուզի ակադեմիային։ Իր պրոֆեսիոնալ դեբյուտը նշեց 2015 թվականի մայիսի 23-ին՝ Նիսի դեմ խաղում ։ Իր առաջին գոլը խփեց հոկտեմբերի 31-ին՝ Մոնպելիեի դեմ խաղում ։
2016 թվականի հուլիսի 27-ին Մաշաշը 1 տարվա վարձավճարով տեղափոխվեց Օլիմպիկ Մարսել ։ Իր առաջին հանդիպումը անցկացրեց 2016 թվականի օգոստոսի 14-ին՝ Թուլուզի դեմ խաղում ։ Իր առաջին և միակ գոլը Մարսելի կազմում խփեց 2016 թվականի հոկտեմբերի 26-ին՝ Ֆրանսիայի լիգայի գավաթի Կլերմոնի դեմ խաղում ։ Մարսելի կազմում Մաշաշը անցկացրեց 12 հանդիպում՝ դառնալով 1 գոլի հեղինակ ։
Նապոլի
2018 թվականի հունվարի 11-ին Մաշաշը 4․5 տարվա պայմանագիր կնքեց Նապոլիի հետ  ։
2018 թվականի հուլիսի 21-ին Մաշաշը 1 տարվա վարձավճարով միացավ Սերիա B-ում հանդես եկող Կարպիին ։
Միջազգային կարիերա
Մաշաշը իրավասու է ներկայացնել Ֆրանսիան, Ալժիրը և Մարոկկոն միջազգային ասպարեզում։ Այնուամեայնիվ, 2018 թվականի փետրվարին Մաշաշը ընտրեց Մարոկկոյի հավաքականը ։
Ակումբային վիճակագրություն
2018 թվականի ապրիլի 16-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Մարոկկացի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Կարպիի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Զուբարևկա (այլ կիրառումներ)
Զուբարևկա, կարող է վերաբերել՝
Զուբկովո (այլ կիրառումներ)
Զուբկովո, կարող է վերաբերել՝
Դեյր էլ-Բահարի
Դեյր Էլ-Բահարի (الدير البحري), հին կառույցների տարածք Լուքսորի (հնում Թեբե) շրջակայքում։ 1893-1966 թվականներին (ընդմիջումներով) պեղել են տարբեր երկրների (Շվեյցարիա, ԱՄՆ, Լեհաստան) գիտնականներ։ Պեղումներից հայտնաբերվել են՝ Մենտուհոտեպ 2-րդ փարավոնի (մ․ թ․ ա․ 21-րդ դար), Հատշեպսուտ թագուհու (մ․ թ․ ա․ 15-րդ դարի սկիզբ, ճարտարապետ Սենմուտ), Թութմոս 3 -րդ փարավոնի մասամբ վիմափոր հուշադամբան-տաճարներ։ Թեբեի մնացած հուշարձանների հետ միասին հսկվում են, որպես Համաշխարհային ժառանգություն։
Հաչեփսութ տաճար
Հաչեփսութ թագուհու հոգեհանգստի տաճարը հնում կոչվել է Ջեսեր - Ջեսերու՝ «Սրբերից Սուրբը»։ Այն կառուցվել է 9 տարվա ընթացքում՝ թագուհու կառավարման 7 - րդ տարուց (մ.թ.ա. 1482 թվական) մինչև 16 - րդ տարին (մ.թ.ա. 1473 թվական)։ Տաճարի ճարտարապետն Սենմուտն էր և չնայած այն մեծ մասամբ նման է իր կողքին գտնվող Միջին թագավորության փարավոն Մենտուհոտեպ 2-րդի տաճարին, սակայն նրա փառահեղ շարասյունը մինչ այսօր ապշեցնում է։ Ժամանակին այս տաճարը շատ առումներով եզակի էր, ցուցադրելով ճարտարապետական ներդաշնակություն Աթենքի Պարթենոնի կառուցումից 1000 տարի առաջ։
Ջոսեր Ջոսերուն ուներ երեք խոշոր պատշգամբներից զարդարված և սիտակաձյուն կրաքարից պատրաստված սյուներ։ Պատշգամբները կենտրոնում բաժանվում են թեքամուտքերով, որոնք տանում են դեպի վեր՝ տաճարի սրբավայր։ Տաճարի պատշգամբները զարդարված են թագուհու բազում վառ գրված օսիրիսական քառանկյուն հարթ որմնասյուններով, նրա ծնկաչոք ահռելի արձաններով և սֆինքսներով, որոնցից շատերը պահվում են Կահիրեի եգիպտական թանգարանի հավաքածուների և Նյու Յորքի Մետրոպոլիտենի թանգարանում։ Առաջին պատշգամբ տանում է երկար, բազմագույն ավազաքարից պատրաստված թագուհու սֆինքսներով ալլեան, որի շուրջը տնկված են Պունտից բերված զմռենիներ։ Սֆինքսները գտնվում են ճանապարհի երկու կողմում՝ մոտավորապես 40 մետր երկարությամբ, որը տաճարի ստորին պատժգամբից տանում է դեպի անապատի և Նեղոսի ափին ոռոգվող դաշտերի սահմանները, որտեղ կանգնեցված է հսկայական զարդարված սյուն։ Բացի թագուհուն նվիրված լինելուց Դեյր էլ-Բահարիի համալիրները նվիրված են Ամոն - Ռային՝ Հաչեփսութի աստվածացրած հորը՝ Թութմոս 1 - ին, հանդերձյալ աշխարհ ուղեկցող Անուբիսին և Հաթհորին՝ Իմենտետին, Արևմտյան Թեբեի մեռելաքաղաքի վրա տիրողին և մահացածների մեծ պաշտպանին։ Տաճարի հենց դիմաց տնկված է էկզոտիկ ծառերի և թփերի այգի, Տ - աձև լողավազաններով։
Տաճարի եզակի ռելիեֆը ունш կատարման ցնցող մակարդակ և հիմնականում պատմում 1 Հաչեփսութ թագուհու կառավարման տարիների իրադարձությունների մասին։ Այսպես, ստորին պատշգամբի սյունասրահում նկարված է թագուհու կոթողների տեղափոխումը Ասուանից դեպի Կառնակ և Վերին և Ստորին Եգիպտոսների միավորմանը նվիրված ծիսական դրվագներ։ Երկրորդ պատշգամբի ռելիեֆները պատմում են Հաչեփսութի ծնողների աստվածային միության՝ Ամոն աստծո և թագուհի Յահմեսի, ինչպես նաև նրա կառավարման 9 - րդ տարում դեպի Պունտ ռազմաառևտրական արշավի մասին։ Երկու երկրների միասնության մասին պատկերված է նաև երկրորդ և երրորդ պատշգամբները միացնող թաքամուտքի ճաղաշարի վրա։ Այս աստիճանների հիմքը զարդարված է կոբրայի քանդակային պատկերներով՝ Ուաջեթ ատվածուհու սիմվոլով, որի պոչը բարձրանում է վերև աստիճանների երկայնքով։ Օձի գլուխը մարմնավորելով Ստորին Եգիպտոսի հովանավոր Ուաջեթին, իր թևերով շրջապատում է Հորը՝ Վերին եգիպտոսի հովանավոր աստվածը։
Երկրորդ պատշգամբի ծայրերին ընկած են Անուբիսի և Հաթհորի սրբավայրերը։ Երկու սրբավայրերն էլ բաղկացած են 12 սյունազարդ հիպոոճային դահլիճներից, որոնք գտնվում են պատշգամբի վրա և դեպի ժայռի ներս գնացող տարածքներով։ Հաթհորի սրբավայրի սյունագլուխները զարդարված են աստվածուհու ոսկեզօծ կերպարանքներով՝ ուղղված դեպի արևելք և արևմուտք, սրբավայրի պատերին պատկերված է հենց Հաչեփսութը, ով խմում է Հաթհորի կովի աստվածային կաթը։ Վերին պատշգամբի տաճարները նվիրված են Եգիպտոսին կյանք տվող աստվածներին և իրեն՝ Հաչեփսութին։ Երրորդ պատշգամբի կենտրոնում գտնվում են Ռայի և Հաչեփսութի ծնողների՝ Թութմոս 1 - ի և Յահմես ի տաճարները։ Այս համալիրի կենտրոնում գտնվում է Սրբերից Սուրբը՝ Ամոն - Ռայի սրբավայրը, որը Դեյր էլ-Բահարիի տաճարի ամենագլխավորն է և ամենախոր մասում է գտնվում։
Հաչեփսութի սֆինքսի տեսքով, թագով հսկայական դիմանկարը պետք է տեսանելի լիներ Նեղոս գետով դեպի ներքև լողացող նավերի մակույկից՝ դա էր կառույցի հիմնական նպատակը, դրա համար վարյրը ընտրվել է հատուկ ժայռի տակ, որպեսզի դիմանկարը ամրացվի, որը Հաչեփսութի մահից հետո ավերվել է։
Զբոսաշրջիկների գնդակահարում Դեյր էլ-Բահարիում
1997 թվականի նոյեմբերի 17 - ի առավոտյան մի խումբ ահաբեկիչներ Դեյր էլ-Բահարիի Հաչեփսութ տաճար այցելածների վար կրակ բացեցին։ Մահացավ 62 մարդ՝ 4 եգիպտացի և 58 օտարերկրացի զբոսաշրջիկ ։
Ծանոթագրություններ
Կատեգորիա:Հին Եգիպտոսի տաճարներ Կատեգորիա:Համաշխարհային ժառանգություն Եգիպտոսում
Նախիմովի փողոց (Դոնի Ռոստով)
Նախիմովի փողոց (Улица Нахимова), փողոց Ռուսաստանի Դաշնության Դոնի Ռոստով քաղաքում։ Անվանվել է ռուս ծովապետ, ծովակալ Պավել Ստեպանովիչ Նախիմովի (1802–1855) պատվին։ Սկիզբ է առնում Լատվիյսկայա և Բեթհովենի փողոցների հանգույցից և ավարտվում Դովատորի փողոցի հետ հատումով։ Երկարությունը 270 մետր է։
Նկարագրություն
Դոնի Ռոստով քաղաքի Նախիմովի փողոցը սկսվում է Լատվիյսկայա և Բեթհովենի փողոցների հանգույցից և ավարտվում Դովատոր փողոցի հետ հատումով։ Զուգահեռ է Լազոյի և Դեմոկրատիչեսկայա փողոցներին։ Փողոցում կա համարակալված 26 շինություն։ Կարճ փողոց է. երկարությունն ընդամենը 270 մետր է։
Նախիմովի փողոցի փոստային դասիչն է՝ 344041։
Արտաքին հղումներ
Կատեգորիա:Դոնի Ռոստովի փողոցներ
Մոստոլես
Մոստոլոես ( Perales del Puerto)՝ քաղաք և մունիցիպալիտետ Իսպանիայում։ Գտնվում է Մադրիդի պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Առեա-մետրոպոլիտանա-դե-Մադրիդ շրջանում։ Տարածքը կազմում է 45 կմ2, բնակչությունը՝ 206015 մարդ (2010 թվականի տվյալներով)։
Արտաքին հղում
Կատեգորիա:Մադրիդ ինքնավար համայնքի բնակավայրեր
Նիֆանտովո
Նիֆանտովո (Нифантово), գյուղ Ռուսաստանի Վոլոգդայի մարզի Շեկսինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2750 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1485 թվականին հիմնադրված բնակավայրեր Կատեգորիա:Ռուսաստանի Վոլոգդայի մարզի Շեկսինսկի շրջանի բնակավայրեր
Մեսրոպ Սմբատյանց
Մեսրոպ Աբրահամի Սմբատյանց (Տեր-Կարապետյան-Սմբատյանց Գրիգոր) (1833, մարտի 10, գ․ Փորադաշտ, Նախիջևանի գավառ - 1911, փետրվարի 9, Երուսաղեմ), հայ բանասեր, պատմաբան, հոգևորական, տեղագիր-ճանապարհորդ ։
Կենսագրություն
1833 թվականի մարտի 18-ին մկրտվել է անվանակոչվելով Գրիգոր։ Նախնական կրթությունը ստացել է հոր մոտ (1840-1845 թթ.), ապա Նախիջևանի գավառական ուսումնարանում՝ (1845 -1847 թթ.)։ 1847-1850 թթ. սովորել է Էջմիածնի ժառանգավորաց դպրոցում։1866 թվականին, դաոնալով Տաթևի վանքի վանահայր, կազմել է պատմիչ Ստեփանոս Օրբելյանի «Պատմություն նահանգին Սիսական» երկի անվանացանկը, վանքում պահվող գրչագրերի ձեռագրացուցակը և վանահայրեր համառոտ գավազանագիրքը։ Նախիջևանի թեմի փոխանորդ եղած ժամանակ (1867 թվական) կազմել է այդ գավառի 88 հայաբնակ գյուղերի ցուցակը։ 1868 թվականին կարգվելով Երևանի թեմի փոխանորդ, բարեկարգել տեղի Թեմական դպրոցը։ 1872 թվականին ձեռնադրվել է եպիսկոպոս, 1888 թվականին ստացել արքեպիսկոպոսի աստիճան։ 1870-1887 թթ. եղել է Էջմիածնի սինոդի անդամ։ 1886 թվականին վարել է Գևորգյան ճեմարանի վերատեսչի, 1887-1895 թթ.՝ Շամախիի, Բաքվի և Անդրկասպյան թեմի առաջնորդի, 1895 թ.-ին՝ Ամենայն Հայոց կաթողիկոսության տեղապահի պաշտոնները։ Երնջակի Սուրբ Կարապետ վանքի վանահայր եղած տարիներին (1897-1907 թթ.) գրել է «Նկարագիր Սուրբ Կարապետի վանից Երնջայայ և շրջակայից նորա» (1904) աշխատությունը։
Հայաստանի տարբեր վայրերից (Արմավիր, Ցոլակերտ, Երվանդակերտ, Աբովյան, Փանիկ, Շահրիար և այլն) հավաքել է ուրարտական մի քանի տասնյակ արձանագրություններ, նմանահանել և հրապարակել «Ճռաքաղ», «Համբավաբեր Ռուսիո», «Բազմավեպ», Էջմիածնի «Արարատ» պարբերարկաններում։ Հետագայում Սմբատյանցը ուրարտական արձանագրությունների իր հայտնաբերումներն ամփոփել է «Բևեռաձև արձանագրութիւնք Արարատեան նահանգի, 1862-191)» ժողովածուում (Մեսրոպ Մաշտոցի անվ․ Մատենադարան, ձեռ․ JNT* 4578)։ 1895 թ.-ին այն թարգմանվել և հրատարակվել է ռուսերեն։ Սմբատյանցը ընտրվել է Մոսկվայի կայսերական հնագիտական ընկերության անդամ (1892)*: Արժեքավոր են նաև Սմբատյանցի պատմատեղագրական բնույթի գործերը, որոնք առատ նյութ են պարունակում նրա նկարագրած բնակավայրերի վիճակի պատմության, աշխարհագրության, ազգագրության, եկեղեցիների, վանքերի, մատուռների, արձանագրությունների և ձեռագիր հիշատակարանների վերաբերյալ։ Կազմել է ПОО-ից մինչև իր օրերն ընդգրկող «Ժամանակագրութիուն», որն անտիպ է։
Մեսրոպ Սմբատյանցի շինարարական գործունեությունը
Մեսրոպ արքեպիսկոպոս Սմբատյանց վաթսունամյա հոգևոր գործունեությանը զուգահեռ ձեռնարկել է մի շարք բարեկարգումներ պատմական Գեղարքունիք, Նախիջևան, Երնջակ գավառ ներում, Աղվանք ում ։ Գլխավորելով Մուղնու Ս. Գևորգ վանք ի միաբանությունը՝ 1868 թվականին նրա նախաձեռնությամբ կառուցվել են վանական դպրոցի համար նախատեսված սենյակները, բարեկարգվել է պարտեզ, իսկ 1868-1870 թթ. վերանորոգվել է Երևանի Ս. Սարգիս եկեղեցու առաջնորդարանն ու դպրոցը։ 1870 թվականին նրա անմիջական մասնակցությամբ հայրը՝ Տեր Աբրահամը, և եղբայրները հիմնել են հայրենի Նորս գյու ղի (պատմական Ճահուկ գավառ) դպրոցը, իսկ 1875թ. վերանորոգել են Ս. Երրորդություն բազիլիկ եկեղեցին, կառուցել են գյուղի աղբյուրը։
Գնահատելով Սրբազանի աշխատասիրությունն ու նվիրվածությունը՝ Մակար կաթողիկոս ը նշում է.
Մեսրոպ Սմբատյանցի բանասիրական վաստակը
Մայր Աթոռ Ս. Էջմիածնի միաբան Մեսրոպ արքեպիսկոպոս Սմբատյանցը  մեծ ներդրում ունի հայագիտության մեջ։ Իբրև ժամանակի նշանավոր հոգևորական Մ. Սմբատյանցը ավելի քան հիսուն տարի հոգևոր, շինարարական, վիմագրական ակտիվ գործունեություն է ծավալել Արևելյան Հայաստանում, Աղվանքում, ինչպես նաև հարակից երկրներում։ Մեզ են հասել նրա տպագիր և անտիպ ուսումնասիրությունները, որտեղ կան պատմական, վիմագրագիտական, ազգագրական, ժողովրդագրական, բանասիրական նյութեր։
Ուսումնասիրության է արժանի հեղինակի նամականին՝ ժամանակաշրջանի անվանի հոգևոր և աշխարհիկ գործիչների՝ Վենետիկի Մխիթարյան միաբաններ Ղևոնդ Ալիշան ի, Գաբրիել Այվազովսկու,  Քերովբե Պատկանյանի, լեզվաբան, պատմաբան, հնագետ Լևոն Մսրյանցի (1867-1933 թթ.), գրող, մանկավարժ Պերճ Պռոշյան ի, Սմբատ Շահազիզի , Երվանդ Լալայանի , Մկրտիչ Էմինի և այլ հոգևոր և մշակութային գործիչների հետ։
Արժեքավոր և ծավալուն տեղեկություններ կան Մեսրոպ Սմբատյանցի  անտիպ գործերում. հայագիտությանը նվիրված բազմաբնույթ նյութեր, տեղագրական քարտեզներ, եկեղեցիների հատակագծեր, մեկ տասնյակի հասնող չափածո ստեղծագործություններ։ Այդ առումով հետաքրքրության է արժանի նրա բանասիրական ժառանգությունը, որում ընդգրկված են  քնարական ժանրի այնպիսի ստեղծագործություններ, ինչպիսիք են ուղերձը, ներբողը, ողբերգը, էպիտաֆիան կամ դամբանական բանաստեղծությունը։ Մոտ մեկ տասնյակ բանաստեղծություններ կան նվիրված  հայագետ  Ղևոնդ Ալիշանին, մանկավարժ, հնագետ Մկրտիչ Էմինին , միջնադարյան Անի մայրաքաղաքին, Նախիջևան քաղաքին։
1887 թվականի հունիսին լինելով միջնադարյան Անի մայրաքաղաքում՝ Մ․ Սմբատյանցը  երեք օր ճարտարապետ Թ. Թորամանյան ի ուղեկցությամբ շրջել է Անիում, ծանոթացել պեղումների արդյունքներին։  Անի քաղաքից ստացած իր տպավորությունների մասին Մ. Սմբատյանցը գրում է՝
.Անիին նվիրված իր ողբերգի առաջին մասում նա գովերգում է Անի մայրաքաղաքի երբեմնի փառքը, ճոխությունն ու հարստությունը՝ համեմատելով նրան պճնված նորահարսի հետ։ Սակայն կատարյալ և անկեղծ սիրո պակասության պատճառով քաղաքի շռայլ կյանքը դադարում է, բնակիչները ցիրուցան են լինում, Անին դառնում է ավերակ։ Լավատեսական հնչերանգով հեղինակն ավարտում է ողբերգը,  հույս ու ցանկություն է հայտնում մի օր նորոգված կտեսնի Անին։  Սստեղծագործությունն ունի ակրոստիքոսի կառուցվածք։ Ակրոստիքոս է նաև ասորի Պարսամ վարդապետին նվիրված բանաստեղծությունը,   որտեղ Պարսամ վարդապետը բնութագրվում է որպես դպրապետ, բանագետ, քարոզիչ, գիտնական, ով հեղինակել է բազմաթիվ գրքեր։
Մեսրոպ Սմբատյանցի ձեռագրերում կան նաև պատմագրական հարուստ նյութեր հայոց պատմության տարբեր դարաշրջանների վերաբերյալ։ Նա կազմել է 1800-1896 թվականների պատմական իրադարձությունների ժամանակագրությունը, իբրև ականատես գրառել է 20-րդ դարասկզբին Նախիջևանում և Վայոց ձորում հայ-թաթարական ընդհարումների պատմությունը ։ Ազդված լինելով Նախիջևանի հայկական բնակավայրերում տեղի ունեցած ոճրագործություններից՝ նա գրել է բանաստեղծություն, որում գովաբանվում է հայտնի Նախիջևան քաղաքը, ապա անդրադառնում  է  705 թվականի իրադարձություններին, երբ թշնամին այրում է հայ իշխանական 800 հոգանոց զորագունդը։ Հեղինակը մեջ է բերում  քաղաքի պատմական անցուդարձերը՝ թուրք-պարսկական հարձակումները, հայ ժողովրդի ընդվզումները, հերոսական դիմադրությունը և այլն։
Ծանոթագրություններ
Կատեգորիա:Հայ բանասերներ Կատեգորիա:Հայ պատմաբաններ Կատեգորիա:1833 ծնունդներ Կատեգորիա:Մարտի 10 ծնունդներ Կատեգորիա:1911 մահեր Կատեգորիա:Փետրվարի 9 մահեր Կատեգորիա:Հայ եկեղեցական գործիչներ
(100) Հեկատե
(100) Հեկատե (Hekate), աստերոիդ աստերոիդների հիմնական գոտում։ Հայտնաբերվել է 1868 թվականի հուլիսի 11-ին Ջեյմս Վոթսոնի կողմից Դետրոյտում ։
Միջին հեռավորությունը Արեգակից կազմում է 3,087876 ա. մ., առավելագույնը մոտենում է 2,569 ա. մ. հեռավորության վրա և հեռանում 3,6068 ա. մ. ։ Արեգակի շուրջ մեկ ամբողջական պտույտ է կատարում 1981,93 երկրային օրվա ընթացքում, իր ուղեծրով շարժվելով միջինում 0,181641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,43° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1868 թվականին հայտնաբերված աստղագիտական մարմիններ Կատեգորիա:Ջեյմս Վոթսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թուրք–եգիպտական պատերազմ (1831—1833)
1831-1833 թվականների թուրք-եգիպտական պատերազմը կամ Առաջին թուրք-եգիպտական պատերազմը, պատերազմ Օսմանյան կայսրության և Օսմանյան Եգիպտոսի միջև։ Պատերազմում անուղղակի մասնակցություն ցուցաբերեց նաև Ռուսաստանյան կայսրությունը
Պատերազմի նախադրյալներ
Մուհամեդ Ալիի կառավարման օրոք Եգիպտոսը փաստացի անկախ էր Օսմանյան կայսրությունից։
Եգիպտոսը աջակցություն ցուցաբերեց Օսմանյան կայսրությանը Հունաստանի Անկախության պատերազմում։ Դրա դիմաց Մուհամեդ Ալին թուրքական սուլթան Մահմուդ II-ից խնդրեց Սիրիան, սակայն սուլթանը դրա փոխարեն նրան առաջարկեց դառնալ Կրետեի նահանգապետը։ Իմանալով, որ այդ կղզում կարգի պահպանումը կհյուծի իր ֆինանսները, Մուհամեդ Ալին հրաժարվեց այդ առաջարկից և որոշեց ինքնուրույն վերցնել Սիրիան։
Պատերազմի ընթացքը
1831 թ. Մուհամեդ Ալու որդին՝ Իբրահիմ փաշան բանակով մտավ Սիրիա։ Չնայած, դեռ իր բանակը Եգիպտոսից դուրս չեկած, խոլերայի պատճառով 5000 մարդու կորստյանը՝  Իբրահիմ փաշան անակնկալ հայտնվեց Սիրիայի ափերի մոտ, հանկարծակիի բերելով՝ գրավեց Ղազան, Յաֆֆան և Հայֆան, իսկ նույն տարվա նոյեմբերին պաշարեց Ակրան։ Եգիպտական բանակի երկու գրոհները հետ մղվեցին։ Պաշտպանվողներին օգնության էր գալիս Հալեպի կառավարչի՝ Օսման-փաշայի զորքը։ Սակայն Իբրահիմ-փաշան անսպասելի հարձակվեց Օսման փաշայի վրա, փախուստի մատնեց նրան, իսկ ապա՝ իր բոլոր զորքերը հավաքելով Ակրայի մերձակայքում՝ 1832 թ. մայիսի 27-ին գրոհով վերցրեց այդ բերդաքաղաքը։ Այնուհետև՝ գրավելով Դամասկոսը, Իբրահիմ-փաշան ջախջախեց թուրքերին Հոմսի և Բեյլանի մոտ. Ամբողջ Սիրիան հնազանդեցվեց։ Եգիպտոսից համալրումներ ստանալով, Իբրահիմ-փաշան շարունակեց հարձակումը և 1832 թ. դեկտեմբերի կեսին Կոնիայի (Իկոնիա) մոտ հանդիպեց սերասկյար (սպարապետ) Ռեշիդ-Մեհմետ-փաշայի զորքին։ Չնայած թուրքական բանակի վիթխարի թվական գերազանցությանը (56 հազարն ընդդեմ 15 հազարի), Իբրահիմ-փաշան գլխովին ջախջախեց հակառակորդին և նույնիսկ գերի վերցրեց սերասկյար Ռեշիդին՝ 9 հազար մարդու հետ միասին։ Փոքր Ասիան նվաճվեց Եգիպտոսի բանակի կողմից։ Ավելին՝ Իբրահիմ-փաշայի նավատորմը կտրելով թուրքական նավերի ուղին, մոտենում էր Բոսֆորին, իսկ ինքը՝ հաղթողը ցամաքից էր մոտենում Օսմանյան կայսրության մայրաքաղաքին՝ Կոստանդնուպոլիսին, որից նրան բաժանում էր ընդամենը 6 օրվա ճանապարհ...
Իբրահիմին գուցե, հաջողվեր գրավել սուլթանի մայրաքաղաքը, եթե չլիներ հոր՝ Եգիպտոսի փաշա Մուհամեդ Ալիի հրամանը։ Վերջինս կարգադրում էր կանգնել և սպասել համալրումներին։ Այնինչ այդ կարճատև դադարը ժամանակ տվեց Ռուսաստանի կայսր Նիկոլայ I Ռոմանովին՝ Օսմանյան կայսրությանն օգնության ուղարկելու նավատորմ և զորքերի մի կորպուս։ 1833 թվականին ռուսական զորքերը պլացդարմ ստեղծեցին Կոստանդնուպոլսից դեպի հյուսիս։ Մեծ տերությունների միջորդությամբ՝ սկսվեցին բանակցություններ և Քյութահյան պայմանագրով (1833 թ. մայիսի 4) Մուհամեդ Ալին դարձավ Սիրիայի և Ադանայի փոխարքան (կուսակալը)։ 1833 թ. հուլիսին ստորագրվեց Ունքյար-Իսքիլիսեի պայմանագիրը Ռուսաստանի և Օսմանյան կայսրության միջև, որը պարտավորեցրեց երկու պետություններին՝ պատերազմի դեպքում միմյանց օգնության գալ։
Հղումներ
Կատեգորիա:19-րդ դարի պատերազմներ Կատեգորիա:Եգիպտոսի պատերազմներ Կատեգորիա:Օսմանյան կայսրության պատերազմներ Կատեգորիա:Լիբանանի պատմություն Կատեգորիա:Պաղեստինի պատմություն
Սանտի Մինա
Սանտիագո "Սանտի" Մինա Լորենցո (Santiago "Santi" Mina Lorenzo, դեկտեմբերի 7, 1995, Վիգո, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Վալենսիա» ֆուտբոլային ակումբի և Իսպանիայի երիտասարդական հավաքականի կազմում։
«Սելտա»
Սանտի Մինան սկսել է իր կարիերան «Սելտա»-ի կազմում։ Թիմի հիմնական կազմում Սանտին իր նորամուտը նշել է 2013 թվականի փետրվարի 16-ին՝ «Մալագայի» դեմ խաղում ։
2015 թվականի ապրիլի 11-ին Մինան դարձել է 4 գոլի հեղինակ «Ռայո Վալեկանո»-ի դեմ խաղում։ Հանդիպումն ավարտվել է 6-1 հաշվով ։
«Վալենսա»
2015 թվականի հուլիսի 4-ին Սանտի Մինան տեղափոխվել է «Վալենսիա»։ Նրա տրանսֆերն արժեցել է 10 միլիոն եվրո ։
Թիմի կամզում իր առաջին գոլը խփել է դեկտեմբերի 5-ին՝ «Բարսելոնայի» դեմ խաղում ։
Արտաքին հղումներ
Կատեգորիա:Սելտա Վիգոյի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ
Զուբովո (այլ կիրառումներ)
Զուբովո, կարող է վերաբերել՝
Երկիր և մշակույթ կազմակերպություն
«Երկիր և մշակույթ» կազմակերպություն, 1977 թվականին Փարիզում հիմնված նույնանուն կազմակերպության մասնաճյուղը Կալիֆոռնիայում։ Գործում է 1985 թվականից։
Զվենյաչին
Զվենյաչին (Звенячин), գյուղ Ուկրաինայի Չեռնովցիի մարզի Զաստավնայի շրջանում։
Երկիր և մշակույթ կազմակերպություն
Հիմնադիրներ՝ Բ. և Ն. Նովելներ, Հ. Մանճիկյան, Վ. Կապուտյան և Ն. Հովսեփյան։ Նպատակն է նորոգել և պահպանել հայոց պատմական հայրենիքի ավերված եկեղեցիներն ու վանքերը։ 1988 թվականին Հայաստանում տեղի ունեցած երկրաշարժից հետո կազմակերպությունը գործունեություն է ծավալում աղետի գոտում՝ վերակառուցելով և նորոգելով հայ մշակույթի կոթողները։
Կատեգորիա:Ամերիկահայ մշակութային կազմակերպություններ
Զվենյաչին
2001 թվականի տվյալներով Զվենյաչին գյուղում բնակվում էր 954 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Զաստավնայի շրջանի բնակավայրեր Կատեգորիա:Ուկրաինայի գյուղեր
Մարցի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Մարց գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 88 հուշարձան (38 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Ռոդնի Ուոլաս
Ռոդնի Ուոլաս (Rodney Wallace; ), կոստառիկացի ֆուտբոլիստ, ամերիկյան Նյու Յորք Սիթիի և Կոստա Ռիկայի ֆուտբոլի ազգային հավաքականի կիսապաշտպան։
Ուոլասի ընտանիքը տեղափոխվեց ԱՄՆ, երբ Ռոդնին ինը տարեկան էր։  Նա ընդունվել էր Մերիլենդի համալսարան և սկսել խաղել այդ ուսումնական հաստատության ֆուտբոլի թիմում։
Ակումբային կարիերա
2009 թվականին «Դի Սի Յունայթեդ» ակումբը Սուպերդրաֆտի ժամանակ ընտրել է Ուոլասին 6-րդ համարի ներքո։  Մարտի 22-ին «Լոս Անջելես Գալաքսիի» հետ հանդիպման ժամանակ կատարեց իր դեբյուտը ՄԼՍ-ում ։ Ապրիլի 26-ին «Նյու Յորք Ռեդ Բուլլզ» ակումբի դեմ պայքարում Ռոդնին խփեց իր առաջին գոլը ակումբի կազմում ։ Նույն տարում նա օգնեց ակումբին հաղթել Լամարա Խանտաի Գավաթի եզրափակիչը։
2016 թվականի սկզբին Ռոդնին տեղափոխվել է պորտուգալական «Արոկա» ։  Փետրվարի 14-ին Յուիան Մեդեյրա ակումբի հետ հանդիպման ժամանակ նա կատարեց իր դեբյուտը Սանդրիշ Լիգայում ։
2016 թվականի մարտի վերջին Ուոլասը տեղափոխվեց բրազիլական «Սպորտ Ռեսիֆի», թիմի հետ պայմանագիր կնքելով մինչև 2017 թվականի ավարտը ։ Բրազիլիայի ԶԼՄ-ների տեղեկություններին համաձայն նրա տրանսֆերը կազմում էր 200 հազար եվրո ։ Մայիսի 29-ին «Կորնթիանս» ակումբի դեմ խաղում նա կատարեց իր դեբյուտը Բրազիլիական Սերիա A-ում ։ Հունիսի 6-ին «Շապեկոենսե» ակումբի դեմ խաղում Ռոդնին դարձել է դուբլի հեղինակ, խփելով իր առաջին գոլերը նոր թիմի կազմում :2017 թվականի հունվարին ֆուտբոլիստի և ակումբի միջև ծագել է կոնֆլիկտ։ Ուոլասը չի եկել նախամրցաշրջանային մարզումներրին, որը սկսվել էր հունվարի 9-ին, իսկ հունվարի 16-ին ֆուտբոլիստ «Սպորտ Ռեսիֆը» խնդրել չեղարկել պայմանագիրը ։ Բանակցություններից հետո ակումբը համաձայնել էր ազատել խաղացողի այն պայմանով, որ ֆուտբոլիստը պետք է 200 հազար եվրո վճարի դրա համար։ Պայմանագրի խզման մասին հայտարարվել է փետրվարի 2-ին ։